Timora bubuko

Timora bubuko (Ninox fusca), konata ankaŭ kiel Timora strigo, estas specio de strigo en la familio Strigedoj. Ĝi estas specio de strigo endemia de Timoro kaj de la insuloj Roma, Leti kaj Semau en la orientaj Malgrandaj Sundoj de Indonezio. 

Ĝi havas pli grizbrunan plumaron sen ruĝa nuanco, male al aliaj samgenraj specioj. Ĝi havas grizajn striojn sur sia ventro kaj blankajn makulojn sur siaj duarangaj flugiloj, internaj flugilkovriloj kaj nuko. Ĝi estis priskribita de la franca ornitologo Louis Pierre Vieillot en 1817 kiel Strix fusca. La aŭstra ornitologo Carl Eduard Hellmayr rimarkis, ke ĝi tre similis al la aŭstralia bubuko kaj konkludis, ke ĝi verŝajne estas subspecio de ĉi-lasta, kaj Mayr klasifikis ĝin kiel subspecion en 1943.  

Genetika kaj voĉa analizoj montras, ke ĝi estas klare diverĝa al la aŭstraliaj populacioj de la aŭstralia bubuko, kio igis Gwee kaj kolegojn sugesti, ke ĝi estu reklasifikita kiel aparta specio. Ĝiaj alvokoj estas pli mallongaj kaj pli oftaj ol tiuj de la aŭstralia bubuko.  Ĝi estis reklasifikita kiel aparta specio en 2019.

Referencoj

Olson, Storrs L. (1985): IX.C. Strigiformes. En: Farner, D.S.; King, J.R. & Parkes, Kenneth C. (eld.): Avian Biology 8: 129–132. Academic Press, New York.
 Pizzey, Graham, kaj Knight, Frank (2000). A Field Guide to the Birds of Australia. Angus & Robertson, 3a eld. 


Bibliografio

 Eksteraj ligiloj 

Kategorio:Strigedoj
Kategorio:Birdoj de Indonezio
Kategorio:Birdoj de Orienta Timoro